CELEX: 62010TN0032
Language: lv
Date: 2010-01-22 00:00:00
Title: Lieta T-32/10: Prasība, kas celta 2010. gada 22. janvārī — Ella Valley Vineyards /ITSB — Hachette Filipacchi Presse ( ELLA VALLEY VINEYARDS )

27.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 80/40
            
         Prasība, kas celta 2010. gada 22. janvārī — Ella Valley Vineyards/ITSB — Hachette Filipacchi Presse (“ELLA VALLEY VINEYARDS”)
   (Lieta T-32/10)
   2010/C 80/65
   Valoda, kādā sagatavots prasības pieteikums — franču
   
      Lietas dalībnieki
   
   
      Prasītāja: Ella Valley Vineyards (Adulam) Ltd (Jeruzaleme, Izraēla) (pārstāvis — C. de Haas, avocat)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Hachette Filipacchi Presse SA (Levallois-Perret, Francija)
   
      Prasītājas prasījumi:
   
   
               —
            
            
               atcelt ITSB Apelāciju pirmās padomes 11. novembrī pieņemto lēmumu pilnā apmērā, jo ar to esot pārkāpts Regulas (EK) Nr. 207/2009 8. panta 5. punkts;
            
         
               —
            
            
               piespriest ITSB atlīdzināt sabiedrības ELLA VALLEY VINEYARDS tiesāšanās izdevumus atbilstoši Vispārējās tiesas Reglamenta 87.–93. pantam.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: grafiskā preču zīme “ELLA VALLEY VINEYARDS” attiecībā uz precēm, kas ietilpst 33. klasē (reģistrācijas pieteikums Nr. 3360914)
   
      Iebildumu procesā pretstatītās preču zīmes vai apzīmējuma īpašniece: Hachette Filipacchi Presse SA
   
   
      Pretstatītā preču zīme vai apzīmējums: Francijas vārdiskā preču zīme un Kopienas vārdiskā preču zīme “ELLE” attiecībā uz precēm, kas ietilpst 16. klasē (Kopienas preču zīme Nr. 3475365)
   
      Iebildumu nodaļas lēmums: iebildumus noraidīt
   
      Apelāciju padomes lēmums: Iebildumu nodaļas lēmumu atcelt
   
      Izvirzītie pamati: Regulas (EK) Nr. 207/2009 8. panta 5. punkta pārkāpums, jo konkrētā sabiedrības daļa starp attiecīgajām preču zīmēm neuztveršot nekādu saistību un ar preču zīmes “ELLA VALLEY VINEYARDS” izmantošanu netiekot gūtas nepamatotas priekšrocības no agrāku preču zīmju “ELLE” reputācijas